સામાન્ય જન-માનસ ને સરકારી સેવાઓ/યોજનાઓ/કામગીરીઓથી વાકેફ રાખવા અને તેનો લાભ મળવા નિયત થયેલ કાર્યપ્રણાલીની જાણકારી મેળવવા માટે આવશ્યક માહિતી સરળતાથી ઉપલબ્ધ થાય તે સારુ સંસદના વિવિધ કાયદાઓ પસાર કરવામાં આવ્યા છે. જેમ કે માહિતી મેળવવાનો અધિકાર, શિક્ષણ મેળવવાનો અધિકાર, સામાજીક સુરક્ષાનો અધિકાર, વિગેરે કેન્દ્ર સરકાર/રાજય સરકાર ધ્વારા ઘડવામાં આવેલા કાયદાઓનો લાભ મેળવવા નાગરિકને કયાં અરજી કરવી, અરજીનો નમુનો અરજી સાથે બીડવાના પુરાવાઓ અને અરજીનાં અનુસંધાને મળવાપાત્ર લાભ કેટલા સમયમાં મળશે અને જો લાભ મળવામાં વિલંબ કે અવરોધ ઉભો થયો હોય તો આગળ કોને રજુઆત કરવી આવી સમગ્ર બાબતે જો સામાન્ય જનસમુદાયને સરળતાથી ઉપલબ્ધ થાય તેને નાગરિક અધિકારપત્ર કહી શકાય.